27. 7. 91 De Europæiske Fællesskabers Tidende .Nr. L. 204/31 KOMMISSIONENS FORORDNING (EØF) Nr. 2249/91 af 25. juli 1991 om visse gennemførelsesbestemmelser til Rådets forordning (EØF) nr. 1855/89 om ordningen vedrørende midlertidig indførsel af transportmidler KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 1855/89 af 14. juni 1989 om ordningen vedrørende midlertidig indførsel af transportmidler (1), særlig artikel 21, og ud fra følgende betragtninger : Der bør fastlægges betingelser for anvendelse af O ordningen vedrørende midlertidig indførsel af transport- midler i medfør af forordning (EØF) nr. 1855/89 ; kravet om at der skal forelægges et tolddokument og stilles sikkerhed bør kun gælde i de tilfælde, hvor der foreligger en alvorlig risiko for manglende overholdelse af forpligtelsen til at genudføre et transportmiddel, der er ført ind i Fællesskabets toldområde ; paller udgør i kraft af deres art et undtagelsestilfælde ; der bør fastsættes en procedure for meddelelse af bevilling for paller, der ikke kan identificeres ; det er nødvendigt at begrænse undtagelserne efter artikel ' 13 i forordning (EØF) nr. 1855/89, således at der ikke kan gives tilladelse til andre undtagelser end dem, der er fastsat i nærværende forordning ; det bør overlades til medlemsstaternes toldmyndigheder i hvert enkelt tilfælde at vurdere, under hvilke faktiske omstændigheder visse af de undtagelser, der fastsættes i denne forordning, kan anvendes, og hvorlænge et trans- portmiddel i medfør af disse undtagelser kan forblive - under ordningen vedrørende midlertidig indførsel ; de i denne forordning fastsatte foranstaltninger er i over- enstemmelse med udtalelsen fra Udvalget for Toldproce- durer af Økonomisk Betydning — UDSTEDT FØLGENDE FORORDNING: AFSNIT I ALMINDELIGE BESTEMMELSER Artikel 1 I denne forordning forstås ved: a) grundforordning : forordning (EØF) nr. 1855/89 () EFT nr. L 186 af 30. 6. 1989, s. 8. b) person etableret i Fællesskabets toldområde : såvel en fysisk person, der har sædvanlig bopæl i Fællesskabets toldområde, som en juridisk person, der har hjemsted i dette område c) intern trafik: transport af personer, der er optaget, eller varer, der er indladet i Fællesskabets toldområde, med henblik på afsætning eller losning i samme område. Artikel 2 1. Ordningen vedrørende midlertidig indførsel finder i henhold til grundforordningen anvendelse uden formali- teter, når transportmidlerne føres ind i Fællesskabets toldområde, jf. dog artikel 3, 16 og 17. 2. a) Ved henførsel under proceduren for midlertidig indførsel som afslutning på proceduren for aktiv forædling i Fællesskabet sidestilles transportmidler fra denne procedure med transportmidler, der føres ind i Fællesskabets toldområde. b) Datoen for henførsel under proceduren for midler- tidig indførsel af de i litra a) omhandlede transport- midler er datoen for deres første anvendelse under proceduren. c) Til brug ved udfærdigelsen af den i forbindelse med aktiv forædling foreskrevne afslutningsopgørelse udsteder operatøren til bevillingshaveren under proceduren for aktiv forædling en attest, som gør det ud for de dokumenter, der er omhandlet i artikel 61, stk. 3, i Rådets forordning (EØF) nr. 3677/86 ()). Artikel 3 1. Hvis toldmydighederne med henblik på anvendelse af grundforordningens artikel 2, stk. 1, og artikel 3, stk. 1, i forbindelse med en kontrol skønner, at der foreligger alvorlig risiko for, at forpligtelsen til at genudføre et trans- portmiddel ikke overholdes, gælder ordningen vedrørende midlertidig indførsel, hvis der forelægges et dokument, som er fastsat i en international konvention, eller der indgives en erklæring på en formular, som er udfærdiget efter proceduren i Rådets forordning (EØF) nr. 717/91 (?. Toldmyndighederne kan kræve, at der stilles sikkerhed i forbindelse med erklæringens afgivelse. ( EFT nr. L 351 af 12. 12. 1986, s. 1. () EFT nr. L 78 af 26. 3. 1991, s. 1.